OpenLLM-France/wikimedia huggingface dataset:
# Orube plaza

Orube plaza Bizkaiko Portugalete hiribilduko plaza bat da. Udaletxe, hotela eta itsasadarraren artean dago.
Gerra Zibil ostean, 1938an, Udalak izen tradizionala aldatu eta Generalísimo Franco izendatu zuen. 1979ko irailaren 28ko udalbatzak toponimo frankista guztiak kendu zituen eta jatorrizko izena berreskuratu zuen.
Plazan bertan, estilo-nahasketa nabaria erakusten duen mende hasierako Musika kiosko ikusgarria ageri zaigu. Plazaren erdi-erdian, berriz, Victor Txabarriri eskainitako monumentua altxatzen da, XIX. mende amaierako euskal ekonomia eta politikagintzan eragin handia izan zuen portugaletetarraren oroimenean.
Enparantza edertzen laguntzen duten beste bi eraikinak 1884ko udaletxe barroko-neoklasikoa (arkupeduna eta tonu urdinetan margotua dagoenez oso ikusgarria geratzen dena), eta estilo kolonialean (beste batzuentzat neoklasikoan) egindako Hotela dira.

## Iruditegia

* Plazaren ikuspegia
* Musika kioskoa
* Plazako eraikin bat
* Udaletxea eta Victor Txabarriren omenezko monumentua

## Erreferentziak

* ↑ Euskaltzaindiaren EODA. Portugaleteko kale izendegiaren proposamena. Portugaleteko Udalaren Euskara Zerbitzua.
* ↑ La historia del nombre de la calle Carlos VII. El Mareómetro 2014-10-28.
* 1 2 Nerbioi itsasadarra Bilbo-Trapagaran-Zierbena-Zanturtzi-Portugalete-Getxo. in: Ihesi: Euskal Herriko gida. Argia.

## Kanpo estekak

* Datuak: Q20493012
# Orube

Orubea eraikin batek hartzen duen edo eraikitzekoa den lursaila da. Lursailak orube izaera eskuratzeko hainbat baldintza bete behar izaten dira legez, bereziki udalerriko hirigintza-planak ezartzen dituena.

## Kanpo estekak

* Datuak: Q11448974
# Orubide

Orubide Eusko Jaurlaritzako etxebizitza sailak sorturiko erakundea da. Bere helburua Euskal Autonomia Erkidegoko etxebizitza lurzoru operadore nagusia izatea da, horretarako lurzorua sustatzaile publiko eta pribatuei eskaintzen die.
Orubideren bidez sustaturiko guneen artean, Bilboko Bolueta eta Zorrotzaurre auzoak, Ondarroako Aieri gunea, Donostiako Antondegi eta Eibarko Egazelai-Bolingua guneak daude.

## Ikus, gainera

* Babes Ofizialeko Etxebizitza

## Kanpo estekak

* Orubideren webgune ofiziala.
* Datuak: Q12265305
# Ortzaize–Arrosa geltokia

Ortzaize–Arrosa Nafarroa Behereko tren geltoki bat da, Arrosa udalerrian kokatuta dagoena.
Geltokia 1892ko abuztuaren 20an ireki zen.

## Egoera

Geltokia honako burdinbide hauen ibilbidearen zati da:
* Baiona — Donibane Garazi: 238,428 kilometro-puntua

## Sarbideak

* Eiartza kalea

## Historia

Geltokia 1892ko abuztuaren 20an ireki zen jendearentzat, Baiona-Donibane Garazi burdinbidearen trazatuaren zati gisa.
Geltokia zeharkatzen duen zatia 1930ean elektrifikatu 1,5 kV CCtan zen.
2015. urtean, Kanbo eta Donibane Garazi arteko zatia erabat berritzearekin batera, trenbidea eta geltokia erabat berritu ziren.

## Geltokia

Geltokia kai bat du aterpe batekin. Ibilgailuentzako aparkaleku bat dago geltokiaren ondoan.

## Zerbitzuak
### Aldiriko trena

* Société Nationale des Chemins de fer Français
| Zerbitzua | Hasiera | Ibilbidea | Amaiera ⁠ |
| 54 | Baiona | Milafranga • Uztaritze • Haltsu–Larresoro • Kanbo • Bidarrai–Nobilia Zubia • Ortzaize–Arrosa | Donibane Garazi |

### Hiriarteko autobusa
## Interkonexioak

ordutegiak 2020ko abenduaren 31n eguneratuta :
| Egunak | Garraioa | Garraioa | Garraioa | Itxaronaldia geltokian | Garraioa | Garraioa | Garraioa |
| Egunak | Linea | Jatorria | Iristeko ordua | Itxaronaldia geltokian | Linea | Norakoa | Irteera ordua |
| Astelehenetik ostiralera | 16 | Urepele | 06:35 | → 8 minutu → | 54 | Baiona | 06:43 |
| Astelehenetik ostiralera | 16 | Urepele | 11:51 | → 11 minutu → | 54 | Baiona | 12:02 |
| Astelehenetik ostiralera | 16 | Urepele | 17:00 | → 9 minutu → | 54 | Baiona | 17:09 |
| Astelehenetik ostiralera | 16 | Urepele | 18:21 | → 10 minutu → | 54 | Baiona | 18:31 |
| Astelehenetik ostiralera | 54 | Baiona | 07:33 | → 17 minutu → | 16 | Urepele | 07:50 |
| Astelehenetik ostiralera | 54 | Baiona | 12:52 | → 8 minutu → | 16 | Urepele | 13:00 |
| Astelehenetik ostiralera | 54 | Baiona | 19:21 | → 7 minutu → | 16 | Urepele | 19:28 |

## Erreferentziak

* ↑ SNCF Open Data OHARRA: geltokian edo Internet bidez konpostatutako billeteak baino ez dira zenbatzen datuak. Baliteke bidaiari gehiago egotea, hasierako geltokian garraio-titulua konpostatu ezin dutenez, helmugako geltokian konpostatu dutenak.
* ↑ Revue La Vie du Rail, no 1811 pages 8 à 10
* ↑ (Frantsesez) «Ipar Euskal Herria: Baiona eta Donibane Garazi arteko burdinbidea berriro itxita» SudOuest.fr (Noiz kontsultatua: 2020-04-10).
* ↑ Txik Txaken 16. lineko ordutegiak (autobus zerbitzua)
* ↑ Txik Txaken 54. lineko ordutegiak (tren zerbitzua)

## Ikus, gainera

* Txik Txak
* 54. linea

## Kanpo estekak

* Txik Txak sareko webgune ofiziala
* Datuak: Q2693070
* Multimedia: Gare d'Ossès - Saint-Martin-d'Arrossa / Q2693070
| | Bidarrai–Nobilia Zubia | Ortzaize–Arrosa | Donibane Garazi | |
| Baiona | | | | Donibane Garazi |
# Ortzantzurieta

Ortzantzurieta Nafarroa Garaiko iparraldean dagoen mendia da, Iratiko oihana eta Orreaga artean, Mendebaldeko Piriniotakoa.
Tontorrak 1.567 metro ditu eta Orbaizetako lurretan dago.

## Abiapuntuak

* Orreaga: 4 ordu joan eta etorri, 630 metroko desnibela.
* Ibañeta: Ordu bat eta erdi joan.

## Ikus, gainera

* Ortzanzurieta mendilerroa
* Nafarroa Garaiko mendiak
* Aezkoako mendiak

## Kanpo estekak

* Ortzantzurieta luberri.net webgunean
* Datuak: Q8538854
# Němčice (Pardubiceko barrutia)

Němčice Txekiar Errepublikako udalerri bat da. 623 biztanle ditu eta 2,54 kilometro koadroko azalera. Pardubiceko barrutian dago.

## Kanpo estekak

* Datuak: Q2521336
* Multimedia: Němčice (Pardubice District) / Q2521336
# Němčice (Svitavyko barrutia)

Němčice Txekiar Errepublikako udalerri bat da. 999 biztanle ditu eta 13,17 kilometro koadroko azalera. Svitavyko barrutian dago.

## Kanpo estekak

* Datuak: Q41198
* Multimedia: Němčice (Svitavy District) / Q41198
# Obelisko

Obeliskoa (grezierazko ὀβελίσκος - obeliskos, eta hau ὀβελός - obelos hitzaren txikigarria, "orratza", "txigortzeko burdina") pilare edo zutabe erako monumentu bat da, oin karratua eta gehienetan garaiera handikoa, goiko muturrean piramidioi izeneko piramide bat duena.
Obelisko zaharrenak Antzinako Egiptokoak dira eta esanahi erlijiosoa zuten. Egun, Erroma da obelisko gehien dituen hiria, horietatik batzuk antzinako erromatarrek ekarritakoak Egiptotik. Washington monumentua, Washington hirian da munduko obelisko altuena, 169 metrorekin.

## Ikus, gainera

* Piramidioi

## Kanpo estekak

* Datuak: Q170980
* Multimedia: Obelisks / Q170980
# Obelisko (Guatemalako Hiria)

Obelisko edo Independentziako Gizon Itzaltsuen Monumentua Guatemalako Hirian dagoen monumentua da.

## Historia

1935ean eraiki zen Jorge Ubico diktadorearen agindupean. Rafael Pérez de Leónek diseinatu zuen. Monumentuak Ertamerikaren independentzia ospatzen du. Harrizko egitura da, 18 metroko garaiera eta 221 tonakoa, "Obelisko plaza" izeneko biribilgune erraldoi batean dago, non Erreforma etorbidea, Los Proceres bulebarra, Las Américas etorbidea eta Boulevard Liberación elkartzen diren. La Reforma jauregi neoklasikoa leku horretan egon zen, 1917/1918ko lurrikarek suntsitu zuten arte.
1950ean, Juan Jose Arevalo presidente zela, askatasun-gar bat ezarri zen zutabean.

## Erreferentziak

* ↑ https://web.archive.org/web/20070702065248/http://www.conjuve.gob.gt/trabajos/Monumentos%20de%20la%20Avenida%20la%20Reforma.doc
* ↑ https://web.archive.org/web/20071012025456/http://www.lexenesis.com/lexenesis/Paginas/historia/galeria.htm

## Kanpo estekak

* Datuak: Q7074697
# Obdulio Perea

Obdulio Perea (Gasteiz, 1836ko irailaren 5a - ib., 1870eko abenduaren 27a) arabar poeta, antzerkigile eta itzultzailea izan zen.

## Biografia

Merkataritzan aritzea erabaki ondoren, 1847an Bergarako Errege Mintegian pentsiodun sartu zen. Han bizi izan zen kolegiatua zazpi urtez. Ondoren, Bordeleko ikastetxe batera bidali zuten, eta han hobetu zuen frantsesa, eta gero Ingalaterrara, Kent konderrira, ingelesa ikasteko. Amaren osasun-egoerak behera egin zuenez, Pereak Gasteizera itzuli nahi zuen 1857. urtearen amaieran, baina istripu batek Ingalaterran atxiki zuen hurrengo urtearen hasierara arte.
Bere lehen poema Irurac bat egunkarian argitaratu zuen. El Alavés, El Porvenir Alavés, El Museo, La España, La Muger cristiana, El Monitor del comercio, El Euscalduna, El Ateneo, El Semanario Católico, El Cascabel, El País vasco-navarro, La Moda elegante, La Ilustración Católica edota Los Niños aldizkari eta egunkarietan ere bere lanak argitaratu zituzten. Legouvé, María adolescente, Los bañistas, Un duelo a muerte, La paloma y el halcón, En el matrimonio... amor antzezlanak, Diario del cristiano eta Poesías poema-bildumak eta Deberes de policía urbana, sobre cuyo cumplimiento incumbe velar al procurador síndico de Vitoria eta El poeta y el mundo saiakerak idatzi zituen.
1862ko azaroan, udal hauteskundeetan hautatu zuten hiriko udalean zinegotzi izateko. 1870eko abenduan, koleraz kutsatu zen.

## Erreferentziak

* ↑ Arrese Duque, Daniel Ramón de. (1872). Poesías póstumas de D. Obdulio de Perea. Imp. de los Hijos de Manteli.

## Kanpo estekak

* Datuak: Q114024474
* Multimedia: Obdulio de Perea / Q114024474
# Obeckov

Obeckov Eslovakiako udalerri bat da, Veľký Krtíško barrutian kokatuta. 10,88 km²ko azalera du eta 481 biztanle 2017ko datuen arabera.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q987472
* Multimedia: Obeckov / Q987472
# Obed

Obed pertsonaia bibliko bat da, Rut eta Boozen semea, Jeseren aita eta, beraz, Daviden aitona eta Jesusen arbasoa honen aitaorde Josef Nazaretekoagandik.
Ruten liburuan agertzen da, eta pertsonaia txiki bat da, soilik Daviden genealogia adierazteko aipatua. Bere hebreerazko esanahia "gurtzaile edo zerbitzari" da.

## Bibliografia

* Albizu, José Luis Figuras bíblicas 1985 Madrid: Ediciones Rioduero ISBN 84-220-1212-X

## Kanpo estekak

* Datuak: Q1135791
# Obejo

Obejo Kordobako probintziako udalerria da Valle del Guadiato eskualdean dagoena. 2009ko urtarrilaren 1eko erroldaren arabera herriak 1.872 biztanle zituen.

## Ikus, gainera

* Kordobako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1451125
* Multimedia: Obejo / Q1451125
# Obdulio Lopez de Uralde

Obdulio Lopez de Uralde Villodas (Gasteiz, 1896ko irailaren 5a – ib., 1957ko uztailaren 9a) margolaria, marrazkilaria, ilustratzailea, kartelgilea, marrazki arkitektonikoen eta ebanisteriakoen proiektugilea eta arte aplikatuetako profesionala izan zen.
Gasteizko Arte eta Lanbide Eskolan marrazketa ikasi zuen Díaz Olanoren zuzendaritzapean, eta 1912an sari bat irabazi zuen. Marrazki linealean, irudian eta eredu bizian nabarmendu zen. 1914-1915 ikasturtean aparteko saria jaso zuen. Madrilera joan zen bizitzera, Arte Ederren Zirkulura joan zen, Casa Baquero-rako altzariak diseinatu zituen, Gasteizera itzuli zen eta olioz, akuarelaz eta marrazkiz praktikatu zuen paisaiazko koadroetan. Heraclio Fournier Arte Grafikoetarako litografia landu zuen, La Libertad de Vitoria aparteko zenbakietarako portadekin. Liburuak eta kartelak ilustratu zituen, hala nola 1918ko Gasteizko festetakoak —eta hurrengo urte askotan—, Los versos de Quejana (1923), Estibalizko Andra Mariaren ereserkiaren partiturarako azala (1923), El Clavecín de Bendañarako portada, Revista Vitoria (1924). Perspektiba-marrazkiak egin zituen gero arkitektoen izenekin sinatu zirenak. Euskal Ikasketen IV. Kongresurako (Gasteiz, 1926), Revista Vitoria-rako (1926), Mendi Lehiaketetarako (1926), Musika Sakratuaren Kongresurako (Gasteiz, 1928), Estebanez biolinistarako (1930), Gasteizko Libro de la Ciudad-erako (1930) edo Euskal Liburuen Erakusketarako (Gasteiz, 1950)... hainbat lan argitaratu zituen.
Zeramikan marrazkiak egin zituen pertsonaia mitologikoekin Aguraingo Cerámicas de Salvatierra Ugarte fabrikan, Gasteizko La Antonia paradorerako (gaur egun desagertuta dago). Gasteizko Teodoro Aguirre eta Antonio Mendiren seme-alaben industria espezializatuetarako altzariak diseinatu zituen. Antzerkirako jantzi tradizionalen figurinak eta dekoratuak ere egin zituen, hala nola antzezlan hauetan Abesbatza (1935), Dantzarineako Dantzaria (1935), La Corte del rey Colorín (1940) eta Carmelín (1946). 1948an.

## Erakusketa

Banakako erakusketa bakarra egin zuen Gasteizko Olagibel aretoan, eta pinturak, marrazkiak eta litografiak aurkeztu zituen. Hil ondoko erakusketak egin ziren, baita Olagibel aretoan ere 1957ko urrian, Pajarita aretoan 1985ean eta Luis de Ajuria aretoan 1998an.

## Erreferentziak

* ↑ «Lopez de Uralde y Villodas, Obdulio - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-10-10).
* 1 2 3 4 (Gaztelaniaz) «Obdulio López de Uralde Villodas | Real Academia de la Historia» dbe.rah.es (Noiz kontsultatua: 2022-10-10).

## Kanpo estekak

* Datuak: Q114567352
* Multimedia: Obdulio López de Uralde y Víllodas / Q114567352
# Osamu Yamaji

Osamu Yamaji (japonieraz: 山路 修, 1929ko abuztuaren 31 - 2021eko urtarrilaren 26a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1954 | 1 | 0 |
| Guztira | 1 | 0 |

## Kanpo estekak

* National Football Teams
* Japan National Football Team Database
* Datuak: Q728418
# Osarizawaita

Osarizawaita sulfato motako minerala da eta alunita taldearen kidea da.

## Ezaugarriak

Osarizawaita sulfato mineralaren formula kimikoa hau da: ${\ce {Pb(Al2Cu2+)(SO4)2(OH)6}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Osarizawaite: Mineral information, data and localities.» www.mindat.org (Noiz kontsultatua: 12-05-2019).
# Osamu Taninaka

Osamu Taninaka (japonieraz: 谷中 治, 1964ko irailaren 24a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1984 | 1 | 0 |
| 1985 | 0 | 0 |
| 1986 | 2 | 0 |
| Guztira | 3 | 0 |

## Kanpo loturak

* National Football Teams
* Japan National Football Team Database
* Datuak: Q2310625
# Osamu Umeyama

Osamu Umeyama (japonieraz: 梅山 修, 1973ko abuztuaren 16a - ) Japoniako futbolari ohia da.
Hainbat futbol taldetan jokatu du, esaterako Avispa Fukuoka, FC Tokyo, Verdy Kawasaki eta Albirex Niigata.

## Kanpo estekak

* (Japonieraz) J.League Data Site
* Datuak: Q1389865
# Osani

Osani, (korsikeraz: Osani) Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 104 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q696033
* Multimedia: Osani / Q696033
# Osann-Monzel

Osann-Monzel Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 1.601 biztanle zituen 16,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q648793
* Multimedia: Osann-Monzel / Q648793
# Osarsita

Osarsita sulfuro motako minerala da eta arsenopyrita taldearen kidea da.

## Ezaugarriak

Osarsita sulfuro mineralaren formula kimikoa hau da: ${\ce {(Os,Ru)AsS}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Osarsite: Mineral information, data and localities.» www.mindat.org (Noiz kontsultatua: 12-05-2019).
# Osasco

Osasco izenarekin honako udalerriak daude:
* Osasco (Brasil)
* Osasco (Italia)
# Osamu Tezuka

Osamu Tezuka (japonieraz: 手塚 治虫, 手塚 治 jaioa, Tezuka Osamu, Toyonaka, 1928ko azaroaren 3a – Tokio, 1989ko otsailaren 9a) japoniar komikigile eta film ekoizlea izan zen, "mangaren aita" ezizena zuena. Mangaka hau Walt Disneyren japoniar baliokidea, bere manga asko nahiko ezagunak egin dira, tartean Kimba the White Lion eta Black Jack. Baina, zalantzarik gabe, bere bizitzan egin duen lanik ezagunena Astro Boy izan zen.
* Datuak: Q193300
* Multimedia: Osamu Tezuka / Q193300
# Osasco (Brasil)

Osasco Brasilgo Sao Paulo estatuko bosgarren udalerririk handiena da eta ekonomikoki garrantzitsua. 718.646 biztanle zituen 2009an. Sao Paulo hiritik 20 km.tara dago, haren gune metropolitanoaren barnean. Biztanle kopurua asko igo da, industria astunari esker batez ere; industriako alor garrantzizkoenak kimika, metalurgia, trenak eta elikadura dira.

## Klima

Datu klimatikoak (Osasco, 1962 - 1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 34.2 | 34.6 | 33.6 | 31.3 | 29.8 | 28.9 | 29.3 | 33 | 37.4 | 34.4 | 35.2 | 35.7 | 37.4 |
| Batez besteko tenperatura maximoa (°C) | 27.4 | 28 | 27.3 | 25.1 | 23 | 21.7 | 21.8 | 23.3 | 23.9 | 24.7 | 25.9 | 26.3 | 24.5 |
| Batez besteko tenperatura (ºC) | 22.2 | 22.4 | 21.7 | 19.8 | 17.6 | 16.4 | 15.8 | 17.1 | 17.8 | 19 | 20.3 | 21.2 | 18.5 |
| Batez besteko tenperatura minimoa (°C) | 18.7 | 18.8 | 18.2 | 16.3 | 13.9 | 12.3 | 11.7 | 12.8 | 13.9 | 15.3 | 16.5 | 17.8 | 14.5 |
| Erregistraturiko tenperatura minimoa (°C) | 10.2 | 11.2 | 10.9 | 6 | 5.2 | 0.9 | 0.2 | -2.2 | 2.1 | 4.2 | 6.9 | 7.3 | -2.2 |
| Iturria: INMET - Clima ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ INMET - Climatologia - Gráficos Climatológicos. .

## Kanpo estekak

* Datuak: Q4035
* Multimedia: Osasco / Q4035
# Olagarroaren Nazioarteko Eguna

Olagarroaren Nazioarteko Eguna urriaren 8an ospatzen da urtero Lurreko ornogabe adimentsuenak ospatzeko.

## Jatorria

2007an, The Octopus News Magazine Online (TONMO) foroko kideek ez-ofizialki eztabaidatu zuten urteko egun bat animalia harrigarri hauek ospatzeko.
Data aukeratu zen ingelesez urriaren (October) eta olagarroa (octopus) hilabetea egiten duten hitz jokoagatik, eta zortzi eguna olagarroak zortzi beso dituztelako.

## Nola ospatu dezakezu

* Olagarroei buruzko ezagutza sustatzea.
* Bere kontserbazio mehatxuei buruz sentsibilizatzea.
* Sare sozialetan hashtag hauek erabiltzea:
** #WorldOctopusDay
** #CephalopodAwarenessDays

## Erreferentziak

* 1 2 «international ceph day» The Octopus News Magazine Online.
* ↑ Godfrey-Smith, P. (2017). Otras mentes. El pulpo, el mar y los orígenes profundos de la consciencia. Taurus.
* ↑ Montgomery, S. (2015). The soul of an octopus: A surprising exploration into the wonder of consciousness. Simon and Schuster.
* ↑ Abbott, A. Octopus genome holds clues to uncanny intelligence. Nature (2015). https://doi.org/10.1038/nature.2015.18177
* ↑ Mather, J.A. (1994), ‘Home’ choice and modification by juvenile Octopus vulgaris (Mollusca: Cephalopoda): specialized intelligence and tool use?. Journal of Zoology, 233: 359-368. https://doi.org/10.1111/j.1469-7998.1994.tb05270.x
* ↑ «October 8th is Cephalopod Awareness Day» The Octopus News Magazine Online.
* ↑ cephalopodday-blog. «Cephalopod Days — About» About Cephalopod Awareness Days Welcome to the International Cephalopod Awareness Days (ICAD) Website, an annual celebration of the most intelligent invertebrates in the world. • October 8 – Octopus....
* ↑ «¡Día Internacional del Pulpo! Te dejamos algunos datos interesantes sobre ellos» Greenpeace México.

## Kanpo estekak

* Datuak: Q114524555
# Olaf V.a Norvegiakoa

Olaf V.a (1903ko uztailaren 2a-1991ko urtarrilaren 17a) 1957tik bere heriotzera arte Norvegiako errege izan zen. Schleswig-Holstein-Sonderburg-Glücksburg dinastiako kidea, Haakon VII.aren eta Maud Galeskoaren semea zen.
1905ean, Norvegia Suediatik banatu eta erresuma independente bihurtu zenean, bere aita aukeratu zuten errege. Une horretan jaso zuen Olaf izena ere, jaiotzerakoan Alexander Edward Christian Frederik izenez bataiatu baitzuten. Bere aitak ahalegin berezia egin zuen semea kultura norvegiarrean hezteko, eta, horregatik, bertako ikastetxeetan ikasi zuen.
1929an ezkondu zen bere lehengusina Marta Suediakoarekin, eta hiru seme-alaba izan zituen:Ragnhild printzesa, Astrid printzesa eta Harald printzea (geroago errege bihurtu zena).
Bigarren Mundu Gerran parte hartze esanguratsua izan zuen, bere aitarekin batera, III. Reicharen aurkako borrokan. Gobernu osoarekin batera, Londresen erbesteratu zen, eta bertatik Norvegiako Armadaren (erbestekoa) laguntzaile izan zen.
1957an, bere aita hil ondoren, hartu zuen erregetza. Gerran Norvegiari eskainitako leialtasunagatik, "Herritarren Errege" izenez egin zen ezagun. Bizkartzain gabe ibiltzeko ohituraz galdetuta, honako hau erantzun omen zuen behin: "Nola ez dudala bizkartzainik? 4 milioi ditut eta" (Norvegiako biztanleria osoa, alegia).
1991ko urtarrilean hil zen, bihotzekoak jota.
* Datuak: Q154912
* Multimedia: Olav V of Norway / Q154912
# Olague

Olague Nafarroa Garaiko iparraldeko kontzejua da, Anueko herriburua. 2007ko urtarrilaren 1eko erroldaren arabera, 193 biztanle zituen.

## Demografia

Olagueko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 207 | 206 | 204 | 192 | 194 | 195 | 188 | 193 |

## Azpiegitura eta garraioak

La Burundesa autobus konpainiaren Donostia eta Iruñea bitarteko lineak geltokia dauka herrian. Maiztasunak aldakorrak dira, baina gutxinez bi zerbitzu izaten dira norabi bakoitzean egunero. Lineak honako ibilbidea egiten du:
* Donostia - Irun - Lesaka - Etxalar - Igantzi - Sunbilla - Doneztebe - Narbarte - Belate - Almandoz - Olague - Ostitz - Sorauren eta Iruñea

## Euskara

Olagueko euskara nafar euskalkiaren aldaera bat da. Erdiguneko nafarreraren azpieuskalkian kokatzen da, zehatz mehatz Ultzamako euskara da herrian hitz egiten dena.

## Erreferentziak

* ↑ «Senosiain Etxarri, Pedro - Ahotsak.eus» ahotsak.eus (Noiz kontsultatua: 2018-10-23).
* ↑ «Ahotsak.eus, Euskal Herriko hizkerak eta ahozko ondarea» www.ahotsak.eus (Noiz kontsultatua: 2018-10-23).
* ↑ «Olagueko euskaldun zahar bakarra - Ahotsak.eus» ahotsak.eus (Noiz kontsultatua: 2018-10-23).
* ↑ «Olague - Ahotsak.eus» ahotsak.eus (Noiz kontsultatua: 2018-10-23).
* ↑ «Ultzamakoa - Ahotsak.eus» ahotsak.eus (Noiz kontsultatua: 2018-10-23).

## Kanpo estekak

* Donibane kalea Google Street View-n.
* Datuak: Q3350145
* Multimedia: Olague / Q3350145
# Olaia

Olaia euskarazko emakumezko izena da. Eulalia formaren parekidea da, baina hori gaitzetsi gabe, Olaia hobesten du Euskaltzaindiak. Beste aldaera hauek ere jasotzen ditu akademiak: Eulale (forma sabindarra), Eulali, Eulari eta Laia.
Grezierako Eulalia 'ongi mintzo dena' izenetik dator Olaia, eta bi santu badira kristautasunaren garaikoa Santa Olaia izenekoak, bat Olaia Meridakoa eta bestea Olaia Bartzelonakoa. Santu hauen izenaz, Joakin Lizarragak idatzi zuen halaber, "lengo euskaras Donalalla izan dire".

## Olaia izena duten pertsona ezagunak

| Izen-abizenak | Jarduera | Jaiolekua | jaiotza data | heriotza data |
| Olaia Urtiaga | kazetari irrati-esatari telebista aurkezle | Donostia | 1983 | |

## Erreferentziak

* 1 2 «Eulalia - Pertsona-izenak - Euskal Onomastikaren Datutegia (EODA)» www.euskaltzaindia.eus (Noiz kontsultatua: 2019-05-26).
* ↑ Lizarraga, Joakin. (1983). «Sanduen bizitzak» klasikoak.armiarma.eus (Noiz kontsultatua: 2019-05-28).

## Kanpo estekak

* Datuak: Q21094806
# Olagarro zuri

Olagarro zuria (Eledone cirrhosa) olagarro espezie bat da. 50 cm luze izateraino hazten da.
Azal marroi argia eta pikor txikia duena. Garroetan bentosa ilara bakarra izaten du. Mediterraneoko eta Atlantikoko itsasertzetako azpi lohitsuetan ibiltzen da.

## Erreferentziak

* ↑ Wilson, Emily (2008) "Eledone cirrhosa. Curled octopus". Marine Life Information Network: Biology and Sensitivity Key Information Sub-programme. Plymouth: Marine Biological Association of the United Kingdom. Retrieved 24/01/2012
* ↑ Lur entziklopedietatik hartua.

## Kanpo estekak

* Datuak: Q3201483
* Multimedia: Eledone cirrhosa / Q3201483
* Espezieak: Eledone cirrhosa